fr hu en hu hu hu hu hu hu hu hu hu hu nl hu fr pt hu pt hu hu hu hu hu hu hu pt hu pt sv hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu en hu hu hu es hu hu hu hu hu hu hu en hu hu es hu hu hu hu hu hu en hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu es hu hu hu hu hu hu hu pt hu hu hu hu hu hu el hu hu hu id hu id hu hu hu sk hu hu hu hu hu pl hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu fr ru hu hu sk hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu sk hu hu hu fr hu hu hu hu hu hu hu de hu hu hu hu hu hu hu hu hu hu hu hu es hu hu hu hu hu hu hu hu en hu hu hu hu hu de hu hu hu pt hu pt hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en is hu hu hu hu hu is pt hu hu hu hu hu hu hu hu hu pt hu hu hu hu hu de hu hu hu pt et hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu pt sk hu hu hu hu hu hu hu hu hu hu hu hu hu hu hu hu pt hu hu hu hu en hu hu hu hu hu hu hu hu hu hu hu hu hu hu hu hu hu sq hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu it fr hu hu pl hu hu hu hu hu hu hu pl hu hu hu hu hu hu hu hu hu hu pl hu sq hu hu hu hu hu hu en hu hu hu hu hu hu hu hu hu hu hu hu hu hu hu hu hu es hu hu hu hu hu sk hu hu es hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2019-01-06Muffinok, kuglófokegyszerű, gluténmentes, muffin, tízórai, uzsonna, zabpehelyliszt
Muffint sütni elvileg nem nagy kunszt, ennek ellenére velem előfordult már (ajajjj, nem is egyszer… : ) ), hogy megjártam, és nem úgy alakult, ahogy elterveztem… Sokszor olvasom azt is, hogy a zabpehelyliszt egy olyan liszt, amivel simán lehet – egy az egyben – helyettesíteni egy hagyományos receptben a fehér lisztet… Nem akarok én ezzel vitába szállni, és elhiszem, hogy sok receptnél működik a csere, (bár az élesztős tésztáknál már kapásból megdől ez az állítás…), de volt már olyan is – kezdő életmódváltó koromban – hogy egy zabpehelylisztes kuglóf atomjaira esett szét sütés után, vagy épp olyan tömör és száraz volt, hogy vallatni lehetett volna vele : ) Na de nagyon elkanyarodtam… Szóval csak arra akartam kilyukadni, hogy ez a kis zabos muffin nagyon jól sikerült szerintem, könnyű, levegős lett a tésztája, egyáltalán nem morzsálódik, nem tömör. Ízlés szerint tovább turbózható például aszalványokkal, csoki darabokkal, magokkal, stb.
Még több muffin recept ITT.
30 g karobpor (vagy kakaópor)
fél tk (3 g) sütőpor
édesítő ízlés szerint (nálam kb. 25 g négyszeres erejű édesítő)
A száraz és a nedves hozzávalókat külön-külön (egy villával vagy kézi habverővel) elkeverjük, a két részt összeöntjük, csomómentesre keverjük. Szilikonos muffin formába adagoljuk és előmelegített sütőben megsütjük. (180 fokon kb. 35-40 percig sütöttem. Én 6 részre osztottam, de lehet, hogy érdemesebb 7 darabot készíteni, mert így nagyon tele lett a forma és egy-kettő egy kicsit “kijött” sütés közben, de ez csak a külalakon rontott, mert amúgy ízre, állagra szerintem nagyon-nagyon jó lett!)
Az egész adag összesen kb.: 48 g ch és 530 kcal
6 db esetén, 1 db muffin: 8 g ch és 88 kcal.
A Facebook-on itt találsz meg: fittkonyha.info
2018-10-24Egyébbanán, gluténmentes, morzsa, serpenyős, tízórai, uzsonna, zabpehely, zabreggeli
A korábbi sütőtökös morzsa alapján készült ez a banános változat. Az is finom, de szerintem ez még annál is jobb lett. : ) Ezért is gondoltam, hogy felteszem így külön receptként, habár tényleg csak minimális a változtatás, de hátha jól jön valakinek ötletként.
80 g banán (héj nélküli súly)
30 g (apró szemű) zabpehely
egy kevés kókuszolaj a sütéshez
A banánt villával áttörjük, összekeverjük a többi hozzávalóval, kb. 10 percet pihentetjük. Egy serpenyőben felforrósítunk egy kevés kókuszolajat, beleöntjük a masszát és fedő alatt (közepes hőfokon) pár percig sütjük, majd fakanállal “szétdaraboljuk”, összekeverjük és kevergetve készre sütjük. (Nekem kb. összesen 8-10 percig sült.)
Az egész adag: 33 g ch és 300 kcal.
A Facebook-on itt találsz meg: fittkonyha.info
2018-03-01Egyéb, Krémek, kásák, pudingok, Sütés nélküli édességekgluténmentes, szafi free chia magos kása, szafi free fehérjés kása, szafi free hajdina kása, szafi free karobos kása, szafi kása, szafifree, tejmentes, tízóra, uzsonna, vegán
Imádom ezeket a kásákat, mert pikk-pakk megvan belőlük egy jó kis reggeli, tízórai, vagy uzsonna, de akár vacsora is. Szóval kinek mi, a lényeg, hogy gyorsan, egyszerűen elkészíthetőek és nagyon finom mindegyik : ) Szépen fel is sorakoztattam őket : D A bőség zavara : )
Narancsos-csoki ízű (FŐZÉS NÉLKÜLI) hajdina kása sárgabarackkal
Kezdem ezzel, mert most ez az aktuális kedvenc. Annyira finom, annyira jó illata van, szerelem volt első látásra, vagyis kóstolásra : )  Aki “fél” a hajdina ízétől, az gyorsan felejtse el a félelmét, mert egyáltalán nem érezni rajta. Ebből keksz is készíthető, azt még nem próbáltam, de ami késik, nem múlik… csak maradjon hozzá kása alapom : D
90 g tetszőleges hőmérsékletű (növényi) tej vagy narancslé (én kókusztejjel készítettem)
A hozzávalókat kikeverjük, pár percet állni hagyjuk és már fogyaszthatjuk is.
Szénhidrát és kalória (kókusztejjel készítve): 32 g ch és 180 kcal.
Szafi receptje alapján készítettem: 50 g narancsos csokis kása, 10 g Szafi Free protein shake por (ezt használtam), 150 g kókusztej, édesítő.
Vaníliás chia magos quinoa kása
30 g Szafi Free reggeliző vaníliás chia magos kása alap (ilyen)
édesítő ízlés szerint (kb. 15 g cukornak megfelelő)
A hozzávalókat kikeverjük majd folyamatosan kevergetve sűrűre főzzük. (Halkan megsúgom, hogy én néha mikróban készítem…)
Ebből a kása alapból is készíthető keksz is, ITT található a recept.
Szénbhidrát és kalória: 21 g ch és 155 kcal.
Szafi Reform kakaóbab törettel, gyümölccsel:
Reggeliző csokis ízű (karobos) quinoa kása
30 g Szafi Free reggeliző csokis ízű quinoa kása alap (ilyen)
125 g víz vagy tej (én kókusztejjel készítettem most)
A hozzávalókat kikeverjük majd folyamatosan kevergetve sűrűre főzzük. (És ennél is érvényes az előző “súgásom” : ) )
Ebből a kása alapból is készíthető keksz, ITT található a recept. Én sajttorta alapként is használtam, aminek ITT található a receptje.
Szénhidrát és kalória (kókusztejjel készítve): 20 g ch és 125 kcal
Szafi Free főzés nélküli fehérjés kása
Időközben megjelent ez az új termék, ami egy főzés nélküli fehérjés kása. Nekem ez is nagyon-nagyon bevált. Gyors, egyszerű, és nagyon laktató.
2 dl forró növényi “tej”
A hozzávalókat villával vagy kézi habverővel kikeverjük, pár percet pihentetjük.
Az egész adag (gyümölcs, aszalványok nélkül): 27 g ch és 114 kcal.
50 g Szafi Free fehérjés zabkása alap (ezt használtam)
édesítő ízlés szerint, ha szükséges
A hozzávalókat összekeverjük és sűrűre főzzük, vagy 2×1 percig mikrózzuk. (Szafi Free müzlivel és fekete mazsolával ettem.)
Az egész adag (gyümölcsök és aszalványok nélkül): 32 g ch és 220 kcal.
Gyümölccsel és Szafi Reform paleo drazséval is isteni : ) (Én tuti “végig eszem ezeket a drazsé bogyókat : D )
Tej helyett téli ízvilágú teában főzve is nagyon finom. : )  Imádom az ilyen teás “trükköket” mert tök jól lehet játszani az ízekkel.
A Facebook-on itt találsz meg: fittkonyha.info
2018-02-04Szendvicssütős receptekbanán, gluténmentes, szendvicssütő, tízórai, túró, uzsonna, zabpehely
Egyszerű, zabpelyhes banános túrós háromszög szendvicssütőben. Régen készítettem már ilyen szendvicssütős finomságokat, aztán egy ideje abbamaradt, de most jött az ihlet : ) Szerintem nagyon finom lett. A kép minőségéért bocsi, de siettem és csak ilyen képet tudtam készíteni a félhomályban, de tuti elkészítem máskor is, majd akkor szebb lesz : )
1 banán (100 g héj nélkül)
édesítő ízlés szerint (nálam kb. 5 g Diawellness négyszeres erejű édesítő)
A banánt, túrót villával áttörtjük, elkeverjük a többi hozzávalóval, pihentetjük kb. 10 percet. Kókuszolajjal kikent, felforrósított szendvicssütőbe kanalazzuk és készre sütjük. (Nekem kb. 10 percig sült.)
Az egész adag: 40 g ch és 360 kcal.
1 db háromszög: 10 g ch és 90 kcal.
A Facebook-on itt találsz meg: fittkonyha.info
2018-01-21Ebéd-vacsora, Napi dobozokebéd, napi menü, tízórai, uzsonna
Még valamikor az ünnepek előtt volt ez a napi menüm, és sajnos elég béna lett a kép, mivel csak sötétben volt alkalmam fényképezni. De ha már megcsináltam, akkor gondoltam megosztom, hátha jól jön valakinek ötletként.
Korábbi “napi dobozok” ITT.
Reggeli: Szafi Free tortilla (recept ITT), ami édesen, palacsintaként is elkészíthető, és nagyon egyszerű, nagyon finom, nálam igazi Jolly Joker.
Tízórai: Kávés darás szelet – recept ITT
Ebéd: “Tejszínes” csirke zabtörettel – recept ITT.
Uzsonna: Rakott túrós palacsinta – recept ITT.
Vacsora: megmondom őszintén már nem emlékszem, nem most volt, de gyanítom, hogy egy kis maradék az ebédből és egy kis maradék palacsinta : )
A Facebook-on itt találsz meg: fittkonyha.info
2018-01-19Kekszekegyszerű, gluténmentes, guinoa, gyors, keksz, szafi free quinoa kása, szafifree, tízórai, uzsonna
A múltkori datolyaszilvás sajttorta alapjának használtam egy hasonló quinoa keksz receptet Szafi blogjáról, és mivel nagyon tetszett, ezért tortasütés után rögtön elkészítettem keksznek is. Tényleg nagyon gyors, egyszerű, és finom : )
Még több kekszrecept ITT.
Az eredeti recept ITT található Szafinál. Én annyit változtattam rajta, hogy a karobos kása helyett a vaníliás kását használtam, illetve feleztem az adagot.
70 g Szafi Free reggeliző vaníliás chia magos quinoa kása alap (ezt használtam)
kb. 30-40 g cukornak megfelelő édesítőszer
ízlés szerint aszalványok, magok, cukormentes csoki (én kb. 20 g aszalt vörös áfonyát használtam)
A hozzávalókat egy kanállal összekeverjük, hűtőbe tesszük kb. 10 percre. Tetszőleges méretű golyókat formázunk és kilapítjuk őket. (Én 5 db kb. 5-6 cm-es kekszeket készítettem.) Sütőpapírral bélelt tepsire tesszük és előmelegített sütőben megsütjük. (180 fokon kb. 35 percig sütöttem, így ropogós kekszek lettek, de ha puhább kekszeket szeretnénk, akkor elég kb. 15-20 perc sütés.)
Az egész adag kb. 54 g ch és 366 kcal. (Aszalvány nélkül: 38 g ch és 296 kcal.)
5 db esetén, 1 db: 11 g ch és 73 kcal.
A Facebook-on itt találsz meg: fittkonyha.info
2018-01-15Bonbonok-desszertgolyók, Sütés nélküli édességekdesszertgolyó, egyszerű, gyors, kókusz, raffaello, sütés nélküli, tízórai, túró, uzsonna, zabpehely
A szokásos: “el kell használni a maradék túrót” sztori. És habár tudom, tudom, rengeteg ilyen pikk-pakk Raffaello golyóra hajazó desszertgolyó kering a neten, sőt nálam is van szerintem több is, de mivel igen jól sikerült szerintem, ezért úgy voltam vele, hogy nem tartom magamban : D Még több sütés nélküli desszertgolyó recept ITT.
30 g (apró szemű) zabpehely
édesítő (nálam 10 g Diawellness négyszeres erejű édesítő és 20 g Szafi Reform vaníliás eritrit)
0,5 dl kókusztej (forró) (vagy helyette diétának/életmódnak megfelelő tej)
pár csepp mandula aroma (elhagyható)
kb. 20 g durvára tört mandula
A zabpelyhet, kókuszreszeléket, édesítőt összekeverjük, ráöntjük a meleg kókusztejet, kicsit állni hagyjuk. Hozzáadjuk a túrót, aromát, egy kanállal elkeverjük, kis időre hűtőbe tesszük. Golyókat formázunk és megforgatjuk durvára tört mandulában. (A mandulát kézzel kicsit összetörtem, hogy apróbb legyen.)
Az egész adag: 25 g ch és 470 kcal.
10 db golyó esetén, 1 db: 2,5 g ch és 47 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-01-09Egyéb, Krémek, kásák, pudingokgluténmentes, sütés nélküli, szafi lekvár, szafifree, szafifree zabdara, tízórai, uzsonna
Nagyon ízlett a múltkori narancsos csokis zabos grízpuding (recept ITT), így készült egy fahéjas változat is. És mivel még mindig tart nálam a téli teaválogatás láz, így most is teában főztem meg a zabdarát : ) Szerintem nagyon nagyon jó lett.
Az eredeti recept Szafinál ITT található.
25 g Szafi Free vaníliás zabpuding (ezt használtam)
40 g Szafi Free gluténmentes zabdara/zabgríz (ezt használtam)
3 dl fahéjas szilvás tea (az eredeti recept szerint 4 dl növényi tej)
édesítő, fahéj ízlés szerint
A hozzávalókat kézi habverővel elkeverjük, majd alacsony hőfokon, kevergetve, felforraljuk, majd forrás után pár perc alatt készre főzzük. (Eredetileg 5-8 perc, de ez tűzhelyfüggő. Látszik az állagán, nem lehet elrontani : ) ) Én a tetejére tettem egy kevés Szafi Reform fahéjas szilvalekvárt, és megszórtam dióval. Isteni finom.
(a lekvár és a dió nélkül)
Az egész adag: 41 g ch és 235 kcal.
Én két adagra osztottam, így egy adag: 20,5 g ch és 118 kcal.
Szafi Free epres-banános zabpuding porral is isteni : )  (Most tea helyett kókusztejjel készítettem.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2017-12-30Kekszekchia mag, egyszerű, gluténmentes, gyors, keksz, tízórai, túró, uzsonna, zabpehely
Sajtos túrós zabkorong recept
Egyszerű, gyors, sajtos túrós zabkorong. Nem is tudom mikor sütöttem utoljára ilyesmi kekszféleséget, főleg sósat, de most valahogy jött az ihlet, ötlet, így gyorsan összedobtam egyet. Szerintem nagyon finom lett, frissen is és pár nap után is nagyon ízlett. (A kép minőségéért bocsiiiii, de este tudtam csak fényképezni.)
75 g (apró szemű) zabpehely
30 g reszelt sajt
1 ek folyékony kókuszolaj
só (5 g), bors (nem kell sajnálni : ) )
chia mag (1 tk)
A hozzávalókat egy villával elkeverjük, formázzuk (golyó, majd kézzel kilapít kb. 6 cm-esre). Sütőpapírral bélelt tepsire tesszük, a tetejét megszórjuk magokkal (kicsit belenyomkodtam) és előmelegített sütőben megsütjük. (Kb. 180 fokon 20 percig sütöttem, amíg az aljuk/szélük pirulni kezdett.)
Az egész adag kb.: 50 g ch és 740 kcal.
10 db esetén, 1 db: 5 g ch és 74 kcal.
100 grammra kiszámolva: 20 g ch és 301 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2017-02-20Egyébegyszerű, morzsa, serpenyős, sütőtök, tízórai, uzsonna, zabpehely, zabreggeli
Volt egy kis maradék (sült) sütőtököm… ami megmozgatta a fantáziámat : ) Jóóóó, bevallom, először valami palacsintaféleséget terveztem, de aztán nem egészen úgy alakult, ahogy elképzeltem. Viszont megoldottam, és szerintem nagyon nagyon finom lett a végeredmény : )
100 g sült sütőtök
édesítő, ha szükséges (én kb. egy fél tk négyszeres erejű édesítőt adtam hozzá)
30 g (apró szemű) zabpehely
egy kevés kókuszolaj a sütéshez
a tetejére szóráshoz: por”cukor”
A sütőtökpürét villával áttörjük, összekeverjük a többi hozzávalóval, kb. 10 percet pihentetjük. Egy serpenyőben felforrósítunk egy kevés kókuszolajat, beleöntjük a masszát és fedő alatt (közepes hőfokon) pár percig sütjük, majd fakanállal “szétdaraboljuk”, összekeverjük és kevergetve készre sütjük. (Nekem kb. összesen 10-12 percig sült.)
Az egész adag: 30 g ch és 320 kcal.
100 grammra kiszámolva: 20 g ch és 213 kcal.
A Facebook-on itt találsz meg: fittkonyha.info
2016-11-20Krémek, kásák, pudingok, Sütés nélküli édességekchia mag, kakaóbab, kókuszkrém, lekvár, superfood, sütés nélküli, sütőtök, tízórai, uzsonna
Nemrég a Facebook-on egy ismerősömnél láttam egy hasonló sütőtökös chia pudingot, ami annyira megtetszett, hogy szinte azonnal nekiálltam. Igaz, könnyű dolgom volt, ugyanis pont volt kéznél egy kis maradék sült sütőtök… Szerintem nagyon finom lett, igazi kis őszi-téli tízórai, uzsonna vagy akár desszert.
50 g (folyékony állagú) kókuszkrém (nekem most Aldi-s volt)
15 g chia mag
édesítő ízlés szerint (nálam kb. 5 g Szafi Reform négyszeres erejű édesítő)
kb. 70-80 g sült sütőtök (lehet több is)
fél tk maca por (elhagyható)
1 tk (kb. 10 g) cukormentes narancslekvár
kakaóbab töret a díszítéshez (ezt használtam)
A kókuszkrémet, vizet elkeverjük, hozzáadjuk a chia magot, az édesítőt, maca port, kekszfűszert és jó pár órára hűtőbe tesszük. Nekem egész éjszakára bent volt. Hozzákeverjük a sütőtökpürét, a tetejére tesszük a lekvárt és megszórjuk kakaóbab törettel.
Az egész adag: 15 g ch és 250 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-08-24Bonbonok-desszertgolyók, Sütés nélküli édességekch csökkentett, desszertgolyó, egyszerű, gyors, krémsajt, sütés nélküli, szafi süteményliszt, szafifitt, tízórai, uzsonna
Tízóraira kellett valami gyors, egyszerű finomság, amihez nem kell sütőt kapcsolni, nem kell túl sokat méricskélni, stb., ugyanis már este volt, fáradt voltam, amikor nekiálltam. Ilyenkor mindig jól jön egy-egy kis golyó : ) Eszembe jutott a korábbi “keksz”golyó, amit Julika keksztekercs receptje alapján készítettem, abból indultam ki, csak kicsit leegyszerűsítettem a dolgokat. Nem mintha az túl bonyolult lenne, csak épp volt egy felbontott krémsajtom. Nagyon nagyon finom lett szerintem.
100 g light krémsajt (kép ITT)
40 g Szafi Fitt süteményliszt
kb. 10 g holland kakaópor
édesítő ízlés szerint (nálam 1 tk Diawellness négyszeres erejű édesítő, de akár el is hagyható, mert a lisztkeverékben is van)
egy kevés (kb. 10-15 g) darált mogyoró (vagy pl. kókuszreszelék) a forgatáshoz
A hozzávalókat egy villával összekeverjük, majd összegyúrjuk. Vizes kézzel golyókat formázunk (én 5 db nagyobbat formáztam) és megforgatjuk őket darált mogyoróba/kókuszreszelékbe. (Szafi süteményliszt helyett készíthető hasonlóan, például zabpehelyből is, a tiramisu golyó recept alapján.)
Az egész adag: 18 g ch és 270 kcal.
5 db esetén, 1 db golyó: 3,5 g ch és 54 kcal.
100 grammra kiszámolva: 11 g ch és 169 kcal.
A Facebook-on itt találsz meg: fittkonyha.info
2016-08-05Sütés nélküli édességekbarack, egyszerű, sütés nélküli, tízórai, túró, uzsonna, zabkorpa
Már nem is tudom, hogy mit keresgettem (nyilván valami barackos sütit…), amikor rátaláltam ERRE a túrós barackos tejbegríz szeletre. Nagyon megtetszett, de akkor valamiért elnapoltam… de nem felejtettem el : ) Kicsit átalakítottam az én ízlésemnek megfelelően és szerintem nagyon finom lett.
édesítő (nálam kb. 20 g Diawellness négyszeres erejű édesítő)
1 tasak (20 g) expressz zselatin fix (Dr. Oetker)
sárgabarack (4 kisebb darab, kb. 100 g)
A tejet, zabkorpát, édesítőt egy edényben elkeverjük, és alacsony hőfokon összefőzzük. Amikor kicsit kihűlt, hozzákeverjük a villával áttört túrót, a zselatin fixet és beleforgatjuk az apróra vágott barackot. Folpackkal bélelt formába öntjük és hűtőbe tesszük egy éjszakára.
Az egész adag kb. : 64 g ch és 600 kcal.
8 szeletre vágva, 1 szelet: 8 g ch és 75 kcal.
100 grammra kiszámolva: 12 g ch és 95 kcal.
A Facebook-on itt találsz meg: fittkonyha.info
2016-07-26Bonbonok-desszertgolyók, Sütés nélküli édességek, Túrós süteményekdesszertgolyó, diawellness, egyszerű, lekvár, sütés nélküli, tízórai, túró, uzsonna, zabpehely
Gyors, egyszerű, finom, sütés nélküli lekváros túrógolyó tízóraira, ebéd utáni desszertként, vagy akár uzsonnára : )
100 g cukormentes (sárgabarack) lekvár (ezt használtam)
édesítő ha szükséges (nálam kb. 1 tk Diawellness négyszeres erejű édesítő)
50 g (apró szemű) zabpehely
kb. 15-20 g kókuszreszelék a forgatáshoz
A hozzávalókat (a kókuszreszelék kivételével) egy villával összekeverjük, kb. 20-30 percet pihentetjük. Golyókat formázunk (nekem 13 db lett), és kókuszreszelékbe forgatjuk őket.
Az egész adag: 76 g ch é 700 kcal.
13 golyó esetén, 1 db: 6 g ch és 54 kcal.
A Facebook-on itt találsz meg: fittkonyha.info
Sült kókuszos zabkása eperrel
2016-06-10Egyéb, Túrós süteményekegyszerű, eper, gluténmentes, kókusz, kókuszkrém, tízórai, uzsonna, zabpehely
Volt maradék túró, volt maradék eper, és nem volt másnapra tízóraim…és még ötletem sem volt. De szerencsére beugrott egy korábbi, nagyon hasonló recept (a sült túrós zabkása), ami egy nagyon hasonló szituációban született annak idején : ) Gondoltam nagyon nem lőhetek mellé, ha felturbózom egy kis kókusszal, eperrel.
100 g aprószemű zabpehely
kb. 1,5 dl folyadék (nálam 50 g kókuszkrém és 1 dl víz keveréke)
édesítő (nálam kb. 20-25 g Diawellness négyszeres erejű édesítő)
eper (én 50 grammot tettem bele)
A hozzávalókat elkeverjük (elég egy villa, vagy egy kanál, nem kell gép), formába öntjük, előmelegített sütőben megsütjük. (Gázsütőben 4 és feles fokozaton – ez kb. 190 fok – kb. 35 percig sütöttem, 20 cm-es szilikon püspökkenyérformát használtam.) Szeletelés előtt pihentetni kell egy ideig. Ez nem olyan állagú, mint mondjuk egy piskóta, hanem kicsit “ragacsos” (de nem ragad : ) ), olyasmi, mint a serpenyőben sült túrós zabfalat, Nekem nagyon ízlett és tetszik, hogy pikk-pakk megvan, már ami az összeállítást illeti, elég egy keverőtál és egy kanál.
Az egész adag: 65 g ch és 790 kcal.
8 szeletre vágva, 1 szelet: 8 g ch és 99 kcal.
100 grammra kiszámolva: 16 g ch és 193 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-06-02Sós péksüteményekch csökkentett, pizzás, szafi ch csökkentő liszt, szafifitt, tápiókaliszt, tízórai, uzsonna, vacsora
Annyira nem is mini csigák, de nem találtam jobb nevet neki : ) Ugyanis van már több pizzás csiga recept, például EZ, vagy cottage cheese-zel EZ.
40 g Szafi Reform gluténmentes rostkeverék
1 púpozott tk (5 g) tojásfehérjepor (vagy helyette is tápiókaliszt)
só (kb. fél tk)
kb. 0,8 dl víz
10 g folyékony kókuszolaj
cukormentes ketchup (Aldi-s, kb. 25-30 g)
apróra vágott sonka (kb. 25 g)
reszelt sajt (kb. 40 g)
A tésztához a száraz és a nedves hozzávalókat külön-külön elkeverjük, majd a két részt összegyúrjuk. Kinyújtjuk (folpack alatt nyújtottam, bambuszrost liszttel enyhén megszórt felületen, kb. 27×16 cm-esre nyújtottam), megkenjük ketchuppal, rátesszük az apróra vágott sonkát, megszórjuk reszelt sajttal és (a rövidebbig oldalnál kezdve) feltekerjük. Felszeleteljük (én 6 darabra vágtam), sütőpapírral bélelt tepsire tesszük, vízzel megspricceljük, majd előmelegített sütőben megsütjük. (Gázsütőben 6-os fokozaton – ez kb. 200 fok – 20 percig sütöttem, majd visszavettem a hőfokot 4-esre – 180 fokra – és további 17-20 percig sütöttem.)
Az egész adag kb. 36 g ch és 500 kcal.
6 db csiga esetén, 1 db: 6 g ch és 83 kcal.
100 gramm kész csiga: 15 g ch és 208 kcal.
A Facebook-on itt találsz meg: fittkonyha.info
2016-05-23Muffinok, kuglófokBounty, egyszerű, gyors, kókusz, krémsajt, muffin, tízórai, uzsonna, zabkorpa, zabpehelyliszt
Egy receptes újságban láttam egy ilyesmi kókuszgolyós muffint, és annyira megtetszett, hogy muszáj volt gyorsan “átkonvertálni” : ) Eredetileg meggyes tészta volt, de ha már kókusz… akkor nekem rögtön a Bounty ugrott be, így egy ilyen ízvilágú muffin lett a végeredmény. (Még több Bounty ihlette recept ITT.) Maga a kókuszos massza nagyon jól formázható, akár külön kókuszgolyóként is elkészíthető.
édesítő (nálam kb. 50 g Diawellness négyszeres erejű édesítő)
25 g karobpor (vagy kakaópor)
2 ek olvasztott kókuszolaj
100 g krémsajt (kép ITT, de nekem most nem light volt)
A kókuszgolyó hozzávalóit összekeverjük, kicsit pihentetjük. A muffinhoz külön-külön elkeverjük a száraz és a nedves hozzávalókat, majd a két részt összeöntjük, összekeverjük. (Nem kell gép, én csak egy villát használtam.) Szilikonos muffin formába kanalazzuk a tésztát, a kókuszos masszából golyókat formázunk majd mindegyik muffinba teszünk egy-egy golyót. (Nem kell belenyomni, ezek szépen lesüllyednek majd sütés közben. Én kicsit csalódott is voltam, amikor megláttam, de aztán nagyon tetszett, ahogy félbevágtam : ) ) Előmelegített sütőben megsütjük. (180 fokon kb. 25 percig sütöttem, 10 db normál méretű muffin lett ebből az adagból.)
Az egész adag 130 g ch és 1500 kcal.
10 db muffin esetén 1 db: 13 g ch és 150 kcal.
100 gramm kész muffin: 21 g ch és 246 kcal.
A Facebook-on itt találsz meg: fittkonyha.info
2016-05-02Palacsinták-lepényfélékch csökkentett, egyszerű, felhő, kókusz, kókuszkrém, serpenyős, tízórai, túró, uzsonna
A sztori a szokásos…. maradék túró felhasználás : ) És bár az első pár percben azt hittem, hogy feladom és nem lesz belőle semmi, max. valami újabb morzsaféleség, vagy legrosszabb esetben hallgatok róla nagyokat, a végeredmény szerintem nagyon jó lett. Frissen tényleg olyan mint egy kis felhő, szóval olyan lágy, puha, viszont amikor kihűl, akkor már “tömörebb”.
édesítő (nálam kb. 20 g Szafi Reform négyszeres erejű édesítő)
20 g folyékony kókuszkrém (vagy helyette joghurt/tejföl)
A túrót villával áttörjük, hozzáadjuk a többi alapanyagot, elkeverjük, majd kókuszolajjal kikent, felforrósított serpenyőben kisütjük. Alacsony hőfokon, fedő alatt oldalanként kb. 5 percig sütöttem, kb. egy-egy evőkanálnyi masszát halmoztam a serpenyőbe. Először úgy tűnik, hogy nem akar megsülni (én az elején majdnem feladtam és “összetrancsíroztam” az egészet : D ), de aztán óvatosan át lehet fordítani.
Az egész adag kb. 650 kcal, 5 db esetén, 1 db: 130 kcal, 100 grammra kiszámolva 255 kcal/100 g.
Szénhidrátot nem nagyon kell számolni, de ha nagyon szigorúan számolok, akkor összesen 10 g ch az egész adag.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-04-29Bonbonok-desszertgolyók, Sütés nélküli édességekdesszertgolyó, egyszerű, gyors, krémsajt, sütés nélküli, tízórai, uzsonna, zabpehely
Egy újabb desszertgolyó… most citromos : ) Bár talán nem is igazán desszert kategória, nekem inkább tízórai, uzsonna, ami gyorsan megvan, nem kell sütni, és ízlés szerint bárhogy variálható.
kb. 120 g (apró szemű) zabpehely
100 g light krémsajt (kép ITT)
kb. 1 dl citromos tea
édesítő ízlés szerint (én összesen kb. 3 tk Diawellness négyszeres erejű édesítőt használtam)
egy fél citrom leve, héja
kb. 25 g kókuszreszelék a forgatáshoz
A zabpelyhet leöntjük a teával, kicsit állni hagyjuk, hozzáadjuk a krémsajtot, citrom levét, héját, ízlés szerint édesítjük, kis időre hűtőbe tesszük. Golyókat formázunk és kókuszreszelékbe forgatjuk. Nekem ebből 13 db lett.
Az egész adag: 75 g ch és 710 kcal.
13 db golyó esetén, 1 db: 6 g ch és 55 kcal.
100 grammra kiszámolva: 21 g ch és 203 kcal.
A Facebook-on itt találsz meg: fittkonyha.info
2016-04-26Kekszekch csökkentett, diawellness, egyszerű, keksz, tízórai, uzsonna
Egyszerű – szénhidrát-csökkentett – kakaós keksz, például tízóraira vagy uzsonnára egy joghurt mellé : )
50 g Diawellness 50%-os liszt (vagy helyette pl. tk búza, tönköly, durum, zabpehelyliszt)
édesítő (nálam kb. 30 g Diawellness négyszeres erejű édesítő)
30 g olvasztott kókuszolaj
A lisztet, kakaóport, sót, szódabikarbónát elkeverjük. A tojást, olajat, édesítőt kézi habverővel kicsit habosra keverjük, hozzáadjuk a lisztes részt és összegyúrjuk. Hűtőbe tesszük kb. 10 percre, majd kinyújtjuk (sütőpapír vagy folpack alatt), tetszőleges méretű korongokat szaggatunk és előmelegített sütőben megsütjük. 180 fokon kb. 12 percig sütöttem. Ilyenkor még puhának tűnik, de ahogy hűl úgy “kekszesedik”. Nem az a nagyon ropogós keksz, de szerintem nagyon finom. Kb. 13×18 cm-esre nyújtottam, 17 db kb. 4 cm-es korongom lett ebből az adagból.
Az egész adag: 20 g ch és 570 kcal.
17 db esetén, 1 db: kb. 1 g ch és 33 kcal.
100 gramm kész keksz: 13 g ch és 380 kcal.
A Facebook-on itt találsz meg: fittkonyha.info
2016-04-04Kevert sütemények-gyümölcskenyerek, Muffinok, kuglófok, Túrós süteményekcitromos, egyszerű, gyors, muffin, tízórai, túró, uzsonna, zabkorpa, zabpehelyliszt
Nincs sztori… csak hirtelen felindulásból elkövetett muffin-sütés történt : )
édesítő (nálam kb. 40-45 g citromos eritirt és 15-20 g négyszeres erejű édesítő)
50 g túró (villával alaposan áttörve)
3-4 ek citromlé (kb. 20 g)
egy kevés reszelt citromhéj
1 ek olvasztott kókuszolaj
A száraz és a nedves hozzávalókat külön-külön elkeverjük, majd a két részt összeöntjük, elkeverjük (nem kell gép, elég egy kanál vagy villa). Szilikonos muffin formába kanalazzuk és előmelegített sütőben megsütjük. (Gázsütőben 4-es fokozaton – ez kb. 180 fok – 25 percig sütöttem, 6 db muffinom lett ebből az adagból.)
Az egész adag kb. : 60 g ch és 540 kcal.
6 db muffin esetén, 1 db: 10 g ch és 90 kcal.
100 gramm kész muffin: 22 g ch és 193 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-04-01Bonbonok-desszertgolyók, Sütés nélküli édességekdesszertgolyó, egyszerű, gyors, kókuszkrém, mogyoró, Myprotein, sütés nélküli, tízórai, uzsonna
Bocsi… már megint (be)golyóztam : ) Most egy csomag földimogyoró esett áldozatul : )
30 g fehérjepor (nálam Myprotein fehér csokis ízű) (elhagyható)
édesítő ízlés szerint (nálam 2 tk Diawellness négyszeres erejű édesítő)
kb. 30 g (apró szemű) zabpehely
A mogyorót aprítógépbe tesszük és “ledaráljuk”. (Jó alaposan, hogy majdnem krémes legyen.) A zabpehely kivételével hozzáadjuk a többi hozzávalót, és összekeverjük, majd kanállal belekeverjük a zabpelyhet is, és golyókat formázunk. (Fehérjepor nélkül valamennyivel több zabpehely kell szerintem.)
Az egész adag kb: 20 g ch és 910 kcal.
11 db golyó esetén, 1 db: 2 g ch és 83 kcal.
100 grammra kiszámolva: 9,5 g ch és 433 kcal.
A Facebook-on itt találsz meg: fittkonyha.info
2016-03-21Sütés nélküli édességek, Túrós süteményekbanán, csoki, egyszerű, kókuszkrém, sütés nélküli, tízórai, túró, uzsonna
Van már egy hasonló túródesszert körtével (recept ITT), most készült egy banános változat is. Ez is finom volt : ) (A formáján nem ér röhögni, kicsit elbénáztam, nem lett szép egyenletes a teteje, vagyis az alja : ) )
100 g kókuszkrém (vagy helyette joghurt/tejföl/tejszín – szerintem bármelyikkel jó)
édesítő (nálam kb. 1 ek négyszeres erejű édesítő)
10 g étkezési zselatin
banán (én kb. 40 grammot tettem bele)
kb. 20 g cukormentes fehércsoki (nálam Torras goji bogyós, de el is hagyható)
A túrót villával áttörjük, hozzáadjuk a kókuszkrémet, édesítőt és az apróra vágott csokit. A zselatint elkeverjük a vízben, felmelegítjük (én mikróztam: beteszem pár másodpercre, kiveszem keverem, visszateszem, kiveszem keverem…), majd amikor kicsit kihűlt hozzáöntjük a túrós részhez és alaposan elkeverjük. A banánt felkarikázzuk, és szilikonos muffinformába tesszük, majd ráöntjük a krémet és hűtőbe tesszük, amíg megdermed.
Az egész adag: 30 g ch és 600 kcal.
1 db: 5 g ch és 100 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-03-07Szendvicssütős receptekalma, egyszerű, gyors, szendvicssütő, tízórai, uzsonna, zabpehely
Nem egy látványos valami, viszont finom : ) Magában is, vagy egy kis lekvárral “megijesztve” : )
kb. 50 g reszelt alma
kb. 25 g (apró szemű) zapehely
édesítő (nálam 1 tk Diawellness négyszeres erejű édesítő)
kókuszolaj a sütő kenéséhez
A hozzávalókat egy pohárban elkeverjük, kicsit pihentetjük, majd kókuszolajjal kikent, felforrósított szendvicssütőbe kanalazzuk és megsütjük. (Nekem kb. 5 perc alatt sült meg.)
Az egész adag kb. 22 g ch és 200 kcal.
A Facebook-on itt találsz meg: fittkonyha.info
2016-01-13Egyéb, Palacsinták-lepényfélékcassava dara, császármorzsa, egyszerű, gluténmentes, gyors, kókusz, paleo, serpenyős, tízórai, uzsonna
Mondanám, hogy úgy ettem volna császármorzsát…. de ez így nem teljesen igaz. Inkább úgy mondanám, hogy nagyon szerettem volna valami újat kipróbálni a cassava darával : ) Ahogy a korábbi császármorzsa (recept ITT), úgy ez sem egy félresikerült palacsinta-próbálkozás eredményeként született, hanem direkt így terveztem… sőt kifejezetten sajnáltam szétnyomkodni, mert olyan szép kis lepényke sült belőle : )
20 g cassava dara (vagy helyette zabkorpa)
édesítő ízlés szerint (nálam 1 tk Diawellness négyszeres erejű édesítő)
egy kevés vanília őrlemény (elhagyható)
kb. 50-60 g folyadék (nálam 20 g Szafi Fitt kókuszkrém plusz 40 g víz keveréke)
cukormentes narancslekvár (ezt használtam) (vagy bármilyen Szafi Free  lekvár vagy Szafi Reform lekvár)
A hozzávalókat összekeverjük, kb. 10 percet pihentetjük. Kókuszolajjal kikent, felforrósított serpenyőbe öntjük a masszát, kicsit sütjük, átfordítjuk, majd fakanállal szétnyomkodjuk. (Alacsony hőfokon, fedő alatt sütöttem pár percig.)
Az egész adag (lekvár nélkül): 9 g ch és 270 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-01-07Palacsinták-lepényfélék, Túrós süteményekch csökkentett, egyszerű, gluténmentes, gyors, szafi süteményliszt, szafifitt, szafireform, tízórai, túró, uzsonna
Gyorsan, egyszerűen elkészíthető amerikai palacsintaféleség például reggelire, tízóraira, uzsonnára, de akár vacsorára is (életmódnak/diétának megfelelően). A túrós zabfalat adta az ötletet (recept ITT), csak most lecseréltem a zabpelyhet Szafi süteménylisztre, illetve ennek megfelelően kicsit alakítottam az arányokon is.
(Egy másik, túrós palacsintatészta recept ITT, és egy zabpehelylisztes amerikai palacsinta recept ITT.)
70 g (villával áttört) túró (nekem rögös állagú volt)
30 g Szafi Reform süteményliszt
édesítő ízlés szerint, ha szükséges (a lisztkeverékben is van, de én tettem bele 1 tk négyszeres erejű édesítőt)
kb. 0,5 dl víz
A hozzávalókat egy kanállal összekeverjük, kb. öt percet pihentetjük, majd kókuszolajjal kikent, felforrósított serpenyőben kisütjük. Nekem ebből az adagból 6 db, kb. 7-8 cm-es palacsintám lett, fedő alatt közepes hőfokon kb. 5-6 percig sütöttem őket. Én cukormentes narancslekvárral (és mandarinnal) ettem, de magában is nagyon finom szerintem.
Az egész adag: 12 g ch és 240 kcal.
6 db esetén, 1 db: 2 g ch és 40 kcal.
100 grammra kiszámolva: 7 g ch és 137 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-01-05Krémek, kásák, pudingok, Sütés nélküli édességekch csökkentett, chia mag, egyszerű, kókuszkrém, Myprotein, tízórai, uzsonna, vacsora
Már régen kinéztem magamnak Szafi csokis proteinkrémes chia puding receptjét (eredeti recept ITT), csak valamiért mindig elmaradt a tesztelés. Pedig annyira egyszerű, gyors az elkészítése… egyetlen egy dologra kell figyelni… mégpedig arra, hogy legalább fél nappal (vagy legalább 3-4 órával) korábban kell kitalálni, ha ilyet szeretnénk tízóraizni, uzsonnázni, vacsorázni : ) Megéri a “várakozás”, mert valami hihetetlenül finom… nagyon-nagyon : ) Lényegében ugyanúgy csináltam, csak kevertem hozzá egy kis narancslekvárt, illetve nekem fehércsoki ízű fehérjém volt.
kb. 1,3 dl kókusztej (nálam 50 g cocomas+ 0,7 dl víz)
25 g hozzáadott cukortól mentes narancslekvár
édesítő ízlés szerint (nálam 1 csapott tk Diawellness négyszeres erejű édesítő)
15 g chia mag
30 g fehérjepor (nálam Myprotein fehérje fehércsoki ízben)
kb. 2-3 ek víz
A kókusztejet (egy pohárban, kanállal) elkeverjük a lekvárral, édesítővel, chia maggal, hűtőbe tesszük 10-12 órára. A fehérjeport elkeverjük annyi vízzel, hogy krémes állagú legyen, majd a chia pudinggal rétegezzük, tetejét megszórjuk goji bogyóval.
Az egész adag kb.: 10 g ch és 350 kcal.
100 grammra kiszámolva: 4,5 g ch és 162 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-10-14Egyéb, Túrós süteményekegyszerű, morzsa, serpenyős, tízórai, túró, uzsonna, zabkorpa, zabreggeli
Ez annyira egyszerű, és talán amatőrnek is tűnik, hogy komolyan elgondolkodtam, hogy egyáltalán
megosszam-e…. Viszont annyira nagyon finom szerintem, hogy nem lenne szép “titokban tartani” : ) Az ötletet a frissen beszerzett baracklekvár adta, ami nekem nagyon nagyon ízlik, nem tudtam betelni vele. Kigondoltam, hogy sütök egy Rákóczi túrós sütit, csak aztán valahogy nem volt hozzá kedvem, viszont a túró és a lekvár páros nem hagyott nyugodni. Eszembe jutott a múltkori banános túrómorzsa (recept ITT), azt “konvertáltam” át most lekvárosra. A Rákóczi túrósról viszont nem mondtam le, jön majd az is : )
100 g túró (az enyém rögös állagú volt)
édesítő (kb. 1 tk Diawellness négyszeres erejű)
1 púpozott ek zabkorpa (10 g)*
20 g cukormentes baracklekvár (ezt használtam)
kb. 10 g cukormentes baracklekvár
A túrót villával áttörjük, összekeverjük a többi hozzávalóval, kb. 10 percet pihentetjük. Egy serpenyőben felforrósítunk egy kevés kókuszolajat, beleöntjük a túrós masszát és fedő alatt (közepes hőfokon) pár percig sütjük, majd átfordítjuk, végül fakanállal “szétdaraboljuk”, összekeverjük és kevergetve készre sütjük. Nekem nem lehetett szépen átfordítani, de igazából nem is kell, mert úgyis “morzsás” állagúnak kell lenni a végeredménynek : ) A tetejére is tettem egy kevés lekvárt és megszórtam por”cukorral”. (*Mehet bele egy kicsivel több zabkorpa is, akkor hamarabb lesz “morzsás” állagú.)
Az egész adag kb. 18 g ch és 300 kcal.
100 grammra kiszámolva: 14 g ch és 240 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-10-07Palacsinták-lepényfélékcékla, egyszerű, serpenyős, tízórai, uzsonna, zabpehely
Az úgy volt, hogy a céklatortából (recept ITT) maradt egy kis főtt céklám… cikáztak a gondolatok, hogy mit is kezdjek vele, végül erre a sorsra jutott… : ) Én nem bántam meg, mert valami hihetetlen finom lett szerintem, és “csupajóésegészséges” alapanyagot tartalmaz.
60 g főtt cékla pürésítve
édesítő (nálam kb. 10 g Diawellness négyszeres erejű édesítő)
1 púpozott tk holland kakaópor (kb. 5 g)
20 g (apró szemű) zabpehely
A hozzávalókat egy kanállal vagy kis kézi habverővel összekeverjük, egy kicsit pihentetjük. Egy serpenyőben felforrósítunk egy kevés kókuszolajat, és – alacsony hőfokon, fedő alatt – kisütjük a “tésztát”. (Nekem 6 – kb. 6-7 cm-es – kis pufi lett ebből az adagból, darabonként kb. 1 evőkanálnyi tésztát tettem a serpenyőbe, félidőben átfordítottam.)
A céklát én most úgy főztem meg, hogy megpucoltam, aprítógéppel összeaprítottam. Felöntöttem egy kevés vízzel és fedő alatt, néha megkeverve kb. 15-20 percig főztem. Több céklát főztem, mint amennyit ehhez a recepthez felhasználtam, de direkt lemértem “előtte-utána”, és nekem szinte grammra pontosan ugyanannyi lett a nyers és a főtt cékla súlya.
Az egész adag: 18 g ch és 290 kcal.
6 db esetén, 1 db: 3 g ch és 48 kcal.
100 grammra kiszámolva: 12 g ch és 198 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-09-05Egyéb, Palacsinták-lepényfélék, Túrós süteményekbanán, egyszerű, morzsa, palacsinta, serpenyős, tízórai, túró, uzsonna
Ha akarnám, sem tudnám tagadni, hogy ez a recept egy félresikerült (?) próbálkozás eredménye… és mélyen hallgatnék róla nagyokat, sőt annál is nagyobbakat, ha… ha nem lenne ennyire nagyon finom, és ennyire nagyon egyszerű : ) Eredetileg a – szerintem mindenki által ismert – banánpalacsintát szerettem volna elkészíteni, egy kis túróval kiegészítve, de nem igazán jött össze, nem nagyon akart átfordulni, és mivel késő is volt, fáradt is voltam, így fogtam és szépen “összetördeltem”, és kineveztem morzsának. (A császármorzsa elnevezést azért nem mertem bevállalni…. : D ) Aztán alig vártam, hogy másnap (tízóraira/uzsonnára) belapátoljam : )
1 nagyobb banán (nekem 120 g volt héj nélkül)
édesítő, ha szükséges (én nem tettem bele)
kb. fél ek kókuszolaj a sütéshez
A banánt villával áttörjük, hozzáadjuk a túrót, tojást, alaposan összekeverjük. A kókuszolajat serpenyőben felforrósítjuk, beleöntjük a massza felét és (fedő alatt, alacsony-közepes hőfokon) pár (kb. 5-6) percig sütjük, majd amikor az alja megbarnult, fakanállal összetördeljük, összekeverjük és barnulásig sütjük. A tészta másik felét ugyanígy kisütjük. (Persze lehet egyszerre is, de nekem ehhez kicsi a serpenyőm, én így két részletben sütöttem.) Fahéjas por”cukorral” tálaljuk.
Az egész adag:30 g ch és 400 kcal.
100 grammra kiszámolva: 15 g ch és 200 kcal.
A Facebook-on itt tudsz csatlakozni: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár